CELEX: 32010B0546
Language: mt
Date: 2010-05-05 00:00:00
Title: Deċiżjoni tal-Parlament Ewropew tal-5 ta' Mejju 2010 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/207
            
         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008
   (2010/546/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għad-Drittijiet Fundamentali għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (3), u b'mod partikulari l-Artikolu 21 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0090/2010),
   
               1.
            
            
               Jagħti l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali rigward l-implimentazzjoni tal-baġit tal-Aġenzija għas-sena finanzjarja 2008;
            
         
               2.
            
            
               Jippreżenta l-kummenti tiegħu fir-riżoluzzjoni t'hawn taħt;
            
         
               3.
            
            
               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Jerzy BUZEK
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 304, 15.12.2009, p. 10.
   
      (2)  ĠU L 248, 16.9.2002, p. 1.
   
      (3)  ĠU L 53, 22.2.2007, p. 1.
   
      (4)  ĠU L 357, 31.12.2002, p. 72.
    ---documentbreak--- 
   
               25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/208
            
         RIŻOLUZZJONI TAL-PARLAMENT EWROPEW
   tal-5 ta' Mejju 2010
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għad-Drittijiet Fundamentali għas-sena finanzjarja 2008 flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (3), u b'mod partikulari l-Artikolu 21 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0090/2010),
   
               A.
            
            
               billi l-Qorti tal-Awdituri tindika li kisbet assigurazzjonijiet raġonevoli li l-kontijiet annwali tas-sena finanzjarja 2008 huma affidabbli u li t-tranżazzjonijiet sottostanti huma legali u regolari,
            
         
               B.
            
            
               billi, fit-23 ta' April 2009, il-Parlament ta l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2007 (5), kif ukoll li, fir-riżoluzzjoni mehmuża mad-deċiżjoni ta' kwittanza, il-Parlament innota b'mod partikulari:
               
                           —
                        
                        
                           li l-Aġenzija għandha taħdem favur is-sinerġiji u tevita d-duplikazzjoni tal-ħidma ma' istituzzjonijiet oħrajn li jkunu attivi fil-qasam tad-drittijiet tal-bniedem, b'mod partikolari l-Kunsill tal-Ewropa;
                        
                     
                           —
                        
                        
                           li l-Uffiċċju Ewropew ta' Kontra l-Frodi (OLAF) fetaħ investigazzjoni rigward l-Aġenzija; għaldaqstant, talab lill-OLAF, lill-Aġenzija u lill-Kummissjoni biex iżommu lill-awtorità ta' kwittanza infurmata malajr kemm jista' jkun dwar ir-riżultati tal-investigazzjoni kif ukoll dwar xi miżuri ta' segwitu li jistgħu jittieħdu;
                        
                     
                           —
                        
                        
                           li l-Qorti tal-Awdituri sabet li, fir-rigward ta' proċedura partikolari ta' akkwist, il-metodu ta' evalwazzjoni finanzjarja ppubblikat b'mod indirett naqqas l-importanza relattiva tal-kriterju tal-prezz, ħaġa li setgħet qatgħet qalb min potenzjalment xtaq jitfa' offerta u ma kenitx konformi mal-prinċipju ta' amministrazzjoni finanzjarja soda;
                        
                     
         
               1.
            
            
               Jinnota bi pjaċir li l-Qorti tal-Awdituri rnexxielha tikseb assigurazzjonijiet raġonevoli li l-kontijiet annwali tal-Aġenzija tal-Unjoni Ewropea għad-Drittijiet tal-Bniedem għas-sena finanzjarja li ntemmet fil-31 ta' Diċembru 2008, huma affidabbli fl-aspetti konkreti kollha u li t-tranżazzjonijiet sottostanti tal-kontijiet annwali tal-Aġenzija, meta meqjusa globalment, kienu legali u regolari;
            
         
      Prestazzjoni
   
   
               2.
            
            
               Iħeġġeġ lill-Aġenzija sabiex tiffissa objettivi SMART u indikaturi RACER fil-programmazzjoni tagħha sabiex tevalwa aħjar il-kisbiet tagħha; jieħu nota, madankollu, li l-Aġenzija ddikjarat li qieset dawn il-kummenti fil-programm tagħha għall-2009;
            
         
               3.
            
            
               Jifraħ lill-Aġenzija għall-fatt li f'nofs l-2009 bdiet l-implimentazzjoni tas-softwer baġit skont l-attivitajiet (Activity Based Budget) li se jagħti indikazzjonijiet ċari dwar ir-riżorsi finanzjarji u umani allokati;
            
         
               4.
            
            
               Jifraħ lill-Aġenzija li tat widen għall-kummenti tal-Qorti u tal-awtorità baġitarja fil-kwittanza preċedenti;
            
         
               5.
            
            
               Jinnota li fis-snin li ġejjin il-kwittanza għall-implimentazzjoni tal-baġit tal-Aġenzija għandha tiġi aktar ibbażata fuq il-prestazzjoni tal-Aġenzija matul is-sena.
            
         
      Investigazzjoni tal-OLAF
   
   
               6.
            
            
               Jieħu nota li fl-2009 l-OLAF lesta l-investigazzjoni tiegħu, li nbdiet fl-2008, dwar l-Aġenzija, u issa għalqitha għalkollox;
            
         
      Verifika interna
   
   
               7.
            
            
               Jirrikonoxxi li l-fatt li fi Frar 2008 s-Servizz tal-Verifika Interna (IAS) wettaq verifika ta' segwitu tal-implimentazzjoni tar-rakkomandazzjonijiet pendenti tar-rapport tagħhom għall-2007 u sab li rakkomandazzjoni waħda biss (dwar is-sorveljanza tar-reklutaġġ mill-Bord) baqgħet pendenti; jinnota madankollu li ċ-ċirkustanzi kienu nbidlu u li, wara li l-Aġenzija bdiet topera u nħatar id-Direttur il-ġdid, dik ir-rakkomandazzjoni tilfet l-iskop inizjali tagħha u għalhekk jista' jitqies li ġiet issodisfata;
            
         
               8.
            
            
               Jirreferi, għal osservazzjonijiet oħra ta' natura orizzontali mehmuża mad-deċiżjoni ta' kwittanza, għar-riżoluzzjoni tiegħu tal-5 ta' Mejju 2010 (6) dwar ir-rendiment, l-amministrazzjoni finanzjarja u l-kontroll tal-aġenziji.
            
         
      (1)  ĠU C 304, 15.12.2009, p. 10.
   
      (2)  ĠU L 248, 16.9.2002, p. 1.
   
      (3)  ĠU L 53, 22.2.2007, p. 1.
   
      (4)  ĠU L 357, 31.12.2002, p. 72.
   
      (5)  ĠU L 255, 26.9.2009, p. 198.
   
      (6)  Testi adottati, P7_TA(2010)0139 (Ara paġna 241 ta' dan il-Ġurnal Uffiċjali).